ช้อน 13 หุ้นทีเด็ด รับเต็มปัจจัยบวกมาตรการกระตุ้นศก.ปลายปี
ช้อน 13 หุ้นทีเด็ด รับเต็มปัจจัยบวกมาตรการกระตุ้นศก.ปลายปี
28 พ.ย. 2559

บล.เออีซี ระบุในบทวิเคราะห์ (28 พ.ย.)โดยสัปดาห์นี้ประเมินตลาดหุ้นไทยแกว่งตัวระหว่าง 1,480-1,520 จุด มองดัชนีมีโอกาส Sideway-Sideway Up ด้วยแรงซื้อหนุนจากมาตรการกระตุ้น ศก. ภาครัฐที่ทยอยออกมาและแรงขายต่างชาติที่ชะลอตัวลง อย่างไรก็ดียังมีประเด็น ตปท. ที่ต้องติดตามใกล้ชิด
กลยุทธ์ลงทุนแนะนำ “ถือต่อ หรือ หาจังหวะซื้อเมื่อราคาอ่อนตัว” ในกลุ่ม Domestic ที่ได้รับผลบวกจากการที่ภาครัฐทยอยออกมาตรการกระตุ้นเศรษฐกิจช่วงปลายปีนี้ ดังนี้
1) กลุ่มค้าปลีก : ได้อานิสงส์จากมาตรการช่วยเหลือผู้มีรายได้น้อย (ครม. เห็นชอบแล้วเมื่อ 23 พ.ย.) และมาตรการลดหย่อนภาษีซื้อสินค้าบริการ (เตรียมเสนอ ครม. พิจารณาวันที่ 29 พ.ย.) เลือก ROBINS, HMPRO, BEAUTY, COM7
2) กลุ่มท่องเที่ยวและ รพ. : ได้อานิสงส์จากมาตการขยายเวลา Long Stay และลดค่าธรรมเนียมวีซ่า (ครม.เห็นชอบแล้วเมื่อ 23พ.ย.)อีกทั้งยังมีแผนเสนอมาตรการกระตุ้นท่องเที่ยวช่วงปลายปีให้แก่ ครม. พิจารณาเพิ่มเลือก AOT, CENTEL, ERW, BDMS, BH
3) หุ้นที่คาดเป็นเป้าหมายเข้าซื้อจากเม็ดเงินLTF/RMF ในช่วงโค้งสุดท้าย เลือก CPALL, BEM, INTUCH, ADVANC
 